Hindsgavlfreden
Hindsgavlfreden var en overenskomst mellem Erik 6. Menved og Erik 2. Magnusson Præstehader, der blev sluttet på borgen Hindsgavl den 25. september 1295.
Blandt overenskomstens vigtigste resultater var en dansk-norsk våbenstilstand indtil 1298, samt en regulering af de betingelser, hvorpå den norske konge og hans danske forbundsfæller skulle besidde deres danske gods i mellemtiden.